stanford-oval/wikipedia huggingface dataset:
Mika Erno
Koulutus

Erno kirjoitti ylioppilaaksi Helsingin Suomalaisesta Normaalilyseosta 1938 ja valmistui arkkitehdiksi Teknillisestä korkeakoulusta 1946.[lähde? ]
Ura

Erno työskenteli 1944–1948 toimistoarkkitehtina Arkkitehtitoimisto Erkki Linnasalmessa, sen jälkeen 1948–1951 toimistoarkkitehtina Hämeenlinnan kaupungin rakennustoimiston arkkitehtiosastolla ja 1951–1982 asemakaava-arkkitehtina. Hän hoiti sivutoimisesti 1949–1952 Hämeen lääninrakennustarkastajan tehtävää. Oman arkkitehtitoimiston hän perusti 1952 ja työskenteli siinä vuoteen 1981. Hän sai yliarkkitehdin arvonimien 1982.[lähde? ]
Suunnittelutöitä

Hämeenlinnan ortodoksinen kirkko 1962
Hätilän kirkko, Hämeenlinna
Hämeenlinnan keskusseurakuntatalo
Iittalan seurakuntatalo
Janakkalan kirkon seurakuntatalo
Turengin yhteiskoulu
Parolan lukion laajennus
Pappilanniemen sairaala, Hattula
Jalasjärven kunnansairaalan laajennus
Turengin päiväkoti
Tervakosken päiväkoti
Virastotalo Raatihuoneenkatu 9, Hämeenlinna
Turengin Kela, poliisi ja verotoimisto
Janakkalan Osuuspankki
Rengon Säästöpankki
Toijalan Osuuspankki
Lammin Säästöpankki, laajennus
Hämeenlinnan Osuuspankin toimitalo
Hämeen Sähkön toimitalo, Hämeenlinna
Hämeenlinnan Keskustalo
Ojoisten ostoskeskus, Hämeenlinna
Haagan opiskelijarakennus S-Oppi, Helsinki
K-Betonia elementtitehdas, Hämeenlinna
Karlbergintie 25 (1956) ja Aulangontie 77 (1959) Hämeenlinnan Karlbergin omakotialueelle
Lauttasaaren posti ja asuinrakennus, Helsinki 1953 yhdessä Eino Schroderuksen kanssa
Wetterhoffin kotiteollisuusopiston lisäsiipi 1960
Hämeenlinnan vanha säästöpankki, uudisrakennus 1963, yhdessä Olavi Sahlbergin kanssa
Kerrostaloja ja rivitaloja Hämeenlinnassa, Turengissa, Tervakoskella, Iittalassa, Rovaniemellä, Keravalla ja Helsingissä
Monacon Grand Prix 1977

|  Monacon Grand Prix 1977  |
| --- | --- |
 6 osakilpailu 17 osakilpailusta kaudella 1977. 
Päivämäärä:  22. toukokuuta 1977
Sijainti:  Monacon katurata, Monaco
Ratatyyppi:  Katurata
Radan pituus:  3,312 km
Kilpailun pituus:  76 kierrosta, 251,712 km
Paalupaikka
Kuljettaja:   John Watson   (Brabham)
Paaluaika:  1.29,86
Palkintokoroke
Voittaja:    Jody Scheckter   (Wolf)
Toinen:   Niki Lauda   (Ferrari)
Kolmas:   Carlos Reutemann   (Ferrari)
Nopein kierros
Kuljettaja:    Jody Scheckter   (Wolf)
Kierrosaika:  1.31,07 (kierroksella 35)
Monacon Grand Prix 1977 oli Formula 1 -sarjan osakilpailu, joka ajettiin 22. toukokuuta 1977 Monacon katuradalla. Kilpailun voitti Jody Scheckter.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 20 |  Jody Scheckter | Wolf-Ford | 76 | 1.57.52,77 | 2 | 9 |
| 2 | 11 |  Niki Lauda | Ferrari | 76 | + 0,09 | 6 | 6 |
| 3 | 12 |  Carlos Reutemann | Ferrari | 76 | + 32,8 | 3 | 4 |
| 4 | 2 |  Jochen Mass | McLaren-Ford | 76 | + 34,6 | 9 | 3 |
| 5 | 5 |  Mario Andretti | Lotus-Ford | 76 | + 35,55 | 10 | 2 |
| 6 | 17 |  Alan Jones | Shadow-Ford | 76 | + 36,61 | 11 | 1 |
| 7 | 26 |  Jacques Laffite | Ligier-Matra | 76 | + 1.04,44 | 16 |   |
| 8 | 19 |  Vittorio Brambilla | Surtees-Ford | 76 | + 1.08,64 | 14 |   |
| 9 | 16 |  Riccardo Patrese | Shadow-Ford | 75 | + 1 krs. | 15 |   |
| 10 | 22 |  Jacky Ickx | Ensign-Ford | 75 | + 1 krs. | 17 |   |
| 11 | 34 |  Jean-Pierre Jarier | Penske-Ford | 74 | + 2 krs. | 12 |   |
| 12 | 24 |  Rupert Keegan | Hesketh-Ford | 73 | + 3 krs. | 20 |   |
| Kesk. | 6 |  Gunnar Nilsson | Lotus-Ford | 51 | Vaihteet | 13 |   |
| Kesk. | 7 |  John Watson | Brabham-Alfa Romeo | 48 | Vaihteet | 1 |   |
| Kesk. | 4 |  Patrick Depailler | Tyrrell-Ford | 46 | Vaihteet | 8 |   |
| Kesk. | 18 |  Hans Binder | Surtees-Ford | 41 | Polttoaineen syöttö | 19 |   |
| Kesk. | 28 |  Emerson Fittipaldi | Fittipaldi-Ford | 37 | Moottori | 18 |   |
| Kesk. | 1 |  James Hunt | McLaren-Ford | 25 | Moottori | 7 |   |
| Kesk. | 8 |  Hans Joachim Stuck | Brabham-Alfa Romeo | 19 | Sähköt | 5 |   |
| Kesk. | 3 |  Ronnie Peterson | Tyrrell-Ford | 10 | Jarrut | 4 |   |
| DNQ | 37 |  Arturo Merzario | March-Ford |   |   |   |   |
| DNQ | 33 |  Boy Hayje | March-Ford |   |   |   |   |
| DNQ | 25 |  Harald Ertl | Hesketh-Ford |   |   |   |   |
| DNQ | 22 |  Clay Regazzoni | Ensign-Ford |   |   |   |   |
| DNQ | 9 |  Alex Ribeiro | March-Ford |   |   |   |   |
| DNQ | 10 |  Ian Scheckter | March-Ford |   |   |   |   |
Monterblanc

| Monterblanc |
| --- | --- |

 vaakuna
 Monterblanc
 Koordinaatit: 47°44′36″N, 2°40′49″W 
Valtio:  Ranska
Alue:  Bretagne
Departementti:  Morbihan
Arrondissementti:  Vannes
Väkiluku:  3 230
 
 Kunnan kotisivut 
Infobox OKVirheellinen NIMI-arvo: 
Monterblanc on kunta läntisessä Ranskassa Morbihanin departementissa Bretagnen alueella. Kunnan alueella on 1400-luvulta peräisin oleva kappeli, Chapelle de Mangolérian. Siellä sijaitsee Vannes´n lentokenttä Aéroport de Vannes.
Chapelle de Mangolérian
Aiheesta muualla

Kuvia tai muita tiedostoja aiheesta Monterblanc Wikimedia Commonsissa
Mizuho (Gifu)

| Mizuho (瑞穂市) |
| --- | --- |
 Ozun puistoa
 lippu:  symboli
 Mizuhon sijainti Gifun prefektuurissa
 Mizuho
 Koordinaatit: 35°23′31″N, 136°41′27″E 
Valtio:  Japani
Alue:  Chūbu, Tōkai
Prefektuuri:  Gifun prefektuuri
Pinta-ala:  
 – Kokonaispinta-ala:  28,19 km²
Väkiluku (03/2020):  55 016
 – Väestötiheys:  1 951,6 as./km²
Symbolit:  
 – Puu:  Kirsikka
 – Kukka:  Jalohortensia
 
 https://www.city.mizuho.lg.jp/ 
Infobox OKVirheellinen NIMI-arvo: 
Mizuho (jap. 瑞穂市, Mizuho-shi) on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin lounaisosassa Nōbin tasangolla. Lännessä kaupunki rajautuu Neo- ja Ibijokiin, idässä Nagarajokeen. Mizuhossa on 55 016 asukasta (maaliskuussa 2020) ja sen pinta-ala on 28,19 neliökilometriä.
Mizuhon kaupunki perustettiin vuonna 2003 liittämällä yhteen Hozumin ja Sunamin maaseutukaupungit. Edo-kaudella alueella oli yksi Nakasendō-tiereitin postiasemista (shukuba). Sittemmin Mizuho on kasvanut viereisten Gifun ja Ōgakin kaupunkien lähiönä. Merkittäviä elinkeinoja ovat tekstiiliteollisuus sekä riisin, koristekukkien ja kakien viljely.
Mizuhossa toimii Asahi-yliopisto. Kaupunkia palvelevat JR Tōkain Tōkaidō-päälinja ja Tarumi-rautatien Tarumi-linja.
Kuvia

Mizuhon kaupungin monitoimitalo
Mizuhon kaupunginkirjasto
Asahi-yliopisto
Aiheesta muualla

Kuvia tai muita tiedostoja aiheesta Mizuho Wikimedia Commonsissa
Kaupungin internetsivut (japaniksi)
Monacon Grand Prix 1976

Monacon Grand Prix oli Formula 1 -sarjan osakilpailu, joka ajettiin Monacon katuradalla 30. toukokuuta 1976.
Tulokset

| Sijoitus | Nro | Kuljettaja | Talli | Kierrosta | Aika/Kekeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Niki Lauda | Ferrari | 78 | 1.59.51,47 | 1 | 9 |
| 2 | 3 |  Jody Scheckter | Tyrrell-Ford | 78 | + 11,13 | 5 | 6 |
| 3 | 4 |  Patrick Depailler | Tyrrell-Ford | 78 | + 1.04,84 | 4 | 4 |
| 4 | 34 |  Hans Joachim Stuck | March-Ford | 77 | + 1 Kierros | 6 | 3 |
| 5 | 12 |  Jochen Mass | McLaren-Ford | 77 | + 1 Kierros | 11 | 2 |
| 6 | 30 |  Emerson Fittipaldi | Fittipaldi-Ford | 77 | + 1 Kierros | 7 | 1 |
| 7 | 16 |  Tom Pryce | Shadow-Ford | 77 | + 1 Kierros | 15 |   |
| 8 | 17 |  Jean-Pierre Jarier | Shadow-Ford | 76 | + 2 Kierrosta | 10 |   |
| 9 | 8 |  Carlos Pace | Brabham-Alfa Romeo | 76 | + 2 Kierrosta | 13 |   |
| 10 | 28 |  John Watson | Penske-Ford | 76 | + 2 Kierrosta | 17 |   |
| 11 | 21 |  Michel Leclère | Wolf-WilliamsF1-Ford | 76 | + 2 Kierrosta | 18 |   |
| 12 | 26 |  Jacques Laffite | Ligier-Matra | 75 | Ulosajo | 8 |   |
| 13 | 22 |  Chris Amon | Ensign-Ford | 74 | + 4 Kierrosta | 12 |   |
| 14 | 2 |  Clay Regazzoni | Ferrari | 73 | Ulosajo | 2 |   |
| Kesk. | 6 |  Gunnar Nilsson | Lotus-Ford | 39 | Mottori | 16 |   |
| Kesk. | 10 |  Ronnie Peterson | March-Ford | 26 | Ulosajo | 3 |   |
| Kesk. | 11 |  James Hunt | McLaren-Ford | 24 | Moottori | 14 |   |
| Kesk. | 9 |  Vittorio Brambilla | March-Ford | 9 | Jousitus | 9 |   |
| Kesk. | 19 |  Alan Jones | Surtees-Ford | 1 | Yhteentörmäys | 19 |   |
| Kesk. | 7 |  Carlos Reutemann | Brabham-Alfa Romeo | 0 | Ulosjao | 20 |   |
| DNQ | 20 |  Jacky Ickx | Wolf-WilliamsF1-Ford |   |   |   |   |
| DNQ | 38 |  Henri Pescarolo | Surtees-Ford |   |   |   |   |
| DNQ | 37 |  Larry Perkins | Boro-Ford |   |   |   |   |
| DNQ | 24 |  Harald Ertl | Hesketh-Ford |   |   |   |   |
| DNQ | 35 |  Arturo Merzario | March-Ford |   |   |   |   |
Lähde:
Muuta

Paalupaikka: Niki Lauda - 1.29,65
Nopein kierros: Clay Regazzoni - 1.30,28 kierroksella 60
Namibian kansallinen sinfoniaorkesteri

Namibian kansallinen sinfoniaorkesteri (engl. Namibian National Symphony Orchestra, NNSO) on Windhoekissa Namibiassa toimiva sinfoniaorkesteri, jonka soittajiin kuuluu sekä ammattilaisia että amatöörimuusikoita.
Namibian kansallisen sinfoniaorkesterin ensimmäinen itsenäisyyden ajan musta kapellimestari oli Axali Doëseb. Namibian kansallista sinfoniaorkesteria ovat johtaneet lisäksi muiden muassa Alexander Fokkens, Christian Ludwig ja saksalainen Walter-Michael Vollhardt. Namibian kansallisen sinfoniaorkesterin kanssa on solistina esiintynyt muun muassa sopraano Emily Dangwa. Yhteistyötä orkesteri on tehnyt muun muassa Cantare Audire -kuoron kanssa.
Namibian kansallinen sinfoniaorkesteri soitti Eslon Hindundun säveltämän ensimmäisen namibialaisen oopperan (Chief Hijangua) kantaesityksessä syyskuussa 2022 Namibian kansallisteatterissa Windhoekissa.
Mizuho

Mizuho (jap. 瑞穂) voi tarkoittaa:
Maantiede

Mizuho, Japanin kaupunki Gifun prefektuurissa
Mizuho, Japanin maaseutukaupunki Tokion metropolissa
Mizuho-ku, Nagoyan kaupungin suuralue Japanissa
Mizuho, Japanin omistama tutkimusasema Etelämantereella
Henkilöt

Mizuho Fukushima (s. 1955), japanilainen poliitikko
Mizuho Ōta (1876–1955), japanilainen runoilija
Mizuho Sakaguchi (s. 1987), japanilainen jalkapalloilija
Muuta

Mizuho Financial Group, japanilainen rahoitusalan holdingyhtiö
Mizuho, japanilainen suurnopeusjunavuoro
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mizuho”, voi hakea sivunnimihaulla, laajalla sivunnimihaulla tai tekstihaulla.
Monacon Grand Prix 1973

Monacon Grand Prix 1973 oli Formula 1 -sarjan osakilpailu, joka ajettiin 3. kesäkuuta 1973 Monacon katuradalla. Kilpailun voitti Jackie Stewart, jolle voitto oli kauden kolmas.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Jackie Stewart | Tyrrell-Ford | 78 | 1:57:44.3 | 1 | 9 |
| 2 | 1 |  Emerson Fittipaldi | Lotus-Ford | 78 | 1.3 | 5 | 6 |
| 3 | 2 |  Ronnie Peterson | Lotus-Ford | 77 | + 1 krs. | 2 | 4 |
| 4 | 6 |  François Cevert | Tyrrell-Ford | 77 | + 1 krs. | 4 | 3 |
| 5 | 8 |  Peter Revson | McLaren-Ford | 76 | + 2 krs. | 15 | 2 |
| 6 | 7 |  Denny Hulme | McLaren-Ford | 76 | + 2 krs. | 3 | 1 |
| 7 | 9 |  Andrea de Adamich | Brabham-Ford | 75 | + 3 krs. | 25 |   |
| 8 | 23 |  Mike Hailwood | Surtees-Ford | 75 | + 3 krs. | 13 |   |
| 9 | 27 |  James Hunt | March-Ford | 73 | Moottori | 18 |   |
| 10 | 17 |  Jackie Oliver | Shadow-Ford | 72 | + 6 krs. | 22 |   |
| 11 | 11 |  Wilson Fittipaldi | Brabham-Ford | 71 | Polttoaineen syöttö | 9 |   |
| Kesk. | 14 |  Jean-Pierre Jarier | March-Ford | 67 | Vaihdelaatikko | 14 |   |
| Kesk. | 12 |  Graham Hill | Shadow-Ford | 62 | Ripustukset | 24 |   |
| Kesk. | 4 |  Arturo Merzario | Ferrari | 58 | Öljynpaine | 16 |   |
| Kesk. | 10 |  Carlos Reutemann | Brabham-Ford | 46 | Vaihdelaatikko | 19 |   |
| Kesk. | 3 |  Jacky Ickx | Ferrari | 44 | Vetoakseli | 7 |   |
| Kesk. | 25 |  Howden Ganley | Iso Marlboro-Ford | 41 | Vetoakseli | 10 |   |
| Kesk. | 20 |  Jean-Pierre Beltoise | BRM | 39 | Onnettomuus | 11 |   |
| Kesk. | 24 |  Carlos Pace | Surtees-Ford | 31 | Vetoakseli | 17 |   |
| Kesk. | 18 |  David Purley | March-Ford | 31 | Polttoainevuoto | 23 |   |
| Kesk. | 26 |  Nanni Galli | Iso Marlboro-Ford | 30 | Vetoakseli | 21 |   |
| Kesk. | 21 |  Niki Lauda | BRM | 24 | Vaihdelaatikko | 6 |   |
| Kesk. | 22 |  Chris Amon | Tecno | 22 | Ylikuumeneminen | 12 |   |
| Kesk. | 19 |  Clay Regazzoni | BRM | 15 | Jarrut | 8 |   |
| Kesk. | 15 |  Mike Beuttler | March-Ford | 3 | Moottori | 20 |   |
Muuta

Nopein kierros: Emerson Fittipaldi - 1:28.1
Mườngit

Banaaniviini on perinteinen muongien alkoholijuoma.
Mườngit on Vietnamissa elävä etninen ryhmä, johon kuuluu noin 800 000 jäsentä.  Heidän kielensä muistuttaa vietnamia, mutta kulttuuri on saanut enemmän vaikutteita thailta.
Muongit elävät Pohjois-Vietnamin keskiosan vuoristoalueilla, etenkin Hòa Bìnhin maakunnassa,  ja puhuvat  mon-khmer-kieliä.
Aiheesta muualla

Kuvia tai muita tiedostoja aiheesta Mườngit Wikimedia Commonsissa
Muilu

Muilu on suomalainen sukunimi, joka on muun muassa seuraavilla henkilöillä:
Eeva Muilu (s. 1980), koreografi ja tanssija
Jussi Muilu (1901–1976), maanviljelijä ja Lapuan liikkeen aktiivi
Tommi Muilu (s. 1972), Hämeen ELY-keskuksen ylijohtaja
Ville Muilu (1915–1977), herännäispappi ja kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mizugumo Monmon

| Mizugumo Monmon |
| --- | --- |
Ohjaaja:  Hayao Miyazaki
Käsikirjoittaja:  Hayao Miyazaki
Tuottaja:  Hayao Miyazaki
Säveltäjä:  Rio Yamase
Valmistustiedot
Valmistusmaa:  Japani
Tuotantoyhtiö:  Studio Ghibli
Kesto:  15 minuuttia
Alkuperäiskieli:  japani
Aiheesta muualla
IMDb
Infobox OKNimi-testi OK: 
Mizugumo Monmon (jap. 水グモもんもん, ’vesihämähäkki Monmon’) on 15 minuuttia kestävä japanilainen animoitu lyhytelokuva. Se julkaistiin 3. tammikuuta 2006. Elokuvan tuotti ja ohjasi Hayao Miyazaki anime-tuotantotalo Studio Ghiblille, ja sen voi nähdä Tokion metropolin Mitakan kaupungissa sijaitsevassa Ghibli-museossa.
Juoni

Mizugumo Monmon perustuu osittain Kemushi no Boro -tarinaan, jonka kanssa Hayao Miyazaki ajatteli työskennellä ennen Prinsessa Mononoken tuotannon aloittamista. Lyhytelokuvan päähenkilö on vesihämähäkki, joka on rakastunut vesimittariin. Vaikka vesimittari aluksi pelkää hämähäkkiä, se tottuu pian hämähäkin läsnäoloon.
Tekniset tiedot

Lyhytelokuvan kuvasuhde on 1,85:1.
Aiheesta muualla

Mizugumo Monmon Internet Movie Databasessa (englanniksi)
6170   Anime News Networkissa (englanniksi)
Studio Ghiblin tuotanto
Mūza Rubackytė

Mūza Rubackytė on liettualainen pianisti. Hän voitti vuonna 2006 Liettuan kansallispalkinnon.
Rubackytė syntyi muusikkojen perheeseen. Hän esiintyi 7-vuotiaana Vilnassa Joseph Haydnin D-duuripianokonserton solistina Liettuan kansallisen kamariorkesterin kanssa. Kuusi vuotta myöhemmin hän voitti ensipalkinnon maan kansallisessa nuorten taiteilijoiden kilpailussa. Tämä takasi hänelle pääsyn opiskelemaan Moskovan konservatorioon, jossa häntä opettivat Jakov Flier, Mihail Voskressensky ja Bela Davidovitš. Opiskeluaikoinaan Rubackytė voitti ensipalkinnon pianokilpailussa Tallinnassa, ja pian tämän jälkeen hänelle myönnettiin konservatorion ensipalkinto soolosoitossa, kamarimusiikissa ja säestyksessä. Hän voitti Budapestin kansainvälisessä pianokilpailussa suurpalkinnon.
Rubackytė on esiintynyt Baltian maiden lisäksi muun muassa Ukrainassa, Armeniassa, Uzbekistanissa, Kazakstanissa, Valko-Venäjällä, Venäjällä, Kairossa, Prahassa ja Budapestissa. Liettuan itsenäistymisen jälkeen Rubackytė on ottanut pääpaikakseen Pariisin.
Aiheesta muualla

Viralliset sivut (Arkistoitu – Internet Archive) (englanniksi)
Luettelo Vermontin senaattoreista

Vermont otettiin unioniin 4. maaliskuuta 1791. Vuodesta 1850-luvulta aina 1900-luvulle asti Vermontia edustivat aina republikaanipuolueen jäsenet. Sen nykyiset Yhdysvaltain senaattorit ovat sitoutumaton Bernie Sanders ja demokraatti Peter Welch.
Məhəmməd Mirzəbəyov

| 0 | 1 | 2 |
| --- | --- | --- |
 Mirzəbəyov jalkapalloseura Anžin vuonna 2011.
Henkilötiedot
Koko nimi: Məhəmməd Mirzəbəy oğlu Mirzəbəyov
Syntymäaika: 16. marraskuuta 1990 (ikä 33)
Syntymäpaikka:  Mahatškala, Neuvostoliitto (nykyään Venäjä)
Pelipaikka: puolustaja
Seura
Seura:  Neftçi Baku PFK
Pelinumero: 21
Məhəmməd Mirzəbəy oğlu Mirzəbəyov (ven. Магоме́д Мирзабе́кович Мирзабе́ков, Magomed Mirzabekovitš Mirzabekov, s. 16. marraskuuta 1990 Mahatškala, Dagestanin ASNT, Venäjän SFNT, Neuvostoliitto, nykyinen Dagestan, Venäjä) on venäläis-azerbaidžanilainen jalkapalloilija. Hän edustaa Azerbaidžanin jalkapalloliigassa pelaavaa Neftçi Bakua ja on pelipaikaltaan puolustaja.
Aiheesta muualla

Kuvia tai muita tiedostoja aiheesta Məhəmməd Mirzəbəyov Wikimedia Commonsissa
Məhəmməd Mirzəbəyov National Football Teams-sivustolla (englanniksi)
Məhəmməd Mirzəbəyov Soccerway-sivustolla (englanniksi)
Məhəmməd Mirzəbəyov Transfermarkt-sivustolla (englanniksi)
Molotohvin koktaili

| Molotohvin koktaili Eri esittäjiä |
| --- | --- | --- |

Albumin kansikuva on Urho Aarnion käsialaa ja se esiintyi alun perin Pallen Lauluvihko nro 20:n kannessa.
Kokoelmalevyn tiedot
 Äänitetty : 1940–1942
 Julkaistu: 2002
 Levy-yhtiö: Artie Music
Molotohvin koktaili – Sota-ajan propagandaa levyillä 1940–1942 on vuonna 2002 julkaistu kokoelma-albumi, joka koostuu suomalaisista sota-ajan propagandalauluista alkuperäisinä levytyksinä. Sen julkaisi kulttuurihistoriallisesti arvokkaiden levyjen uustuotantoon keskittynyt Artie Music. Albumi sisältää niin Matti Jurvan ja Tatu Pekkarisen kappaleita kuin Pallen marssilaulujakin. Albumin kappaleet on levytetty vuosina 1940–1942, ja ne sijoittuvat välirauhan aikaan ja jatkosodan alkuaikaan. Osassa levytyksistä on sota-ajan viihdettä tutkineen Maarit Niiniluodon mukaan kyseessä jälkijättöinen taltiointi vuodelta 1942. Levyllä on mukana Einari Ketolan esittämä suosittu hahmo, korpraali Möttönen, joka hauskuutti kiertueilla rintamamiehiä säestäjänään muun muassa Vili Vesterinen.
Levyn liitteenä on Maarit Niiniluodon katsaus suomalaisiin propagandalauluihin ja niiden taustoihin.
Kappaleet

Matti Jurva – Henz Munsonius & Kristalliorkesteri – Mannerheimin linjalla (säv. ja san. Matti Jurva ja Tatu Pekkarinen, sov. Toivo Kärki)
Matti Jurva – Henz Munsonius & Kristalliorkesteri – Marssin tahdissa (säv. ja san. Matti Jurva ja Tatu Pekkarinen, sov. Toivo Kärki)
Korsukuoro & Columbia-orkesteri – Eldankajärven jää (Ali Baba) (Fred Markush, san. Erkki Tiesmaa)
Korsukuoro & Columbia-orkesteri – Silmien välliin (kansansävelmä, sov. A. Salo, san. Palle)
Jorkka & Palle – Mottimatit marssilla 1 (sotilasmarssiketju, san. ja sov. Palle)
Jorkka & Palle – Mottimatit marssilla 2 (sotilasmarssiketju, san. ja sov. Palle)
Jorkka & Palle – Mottimatit marssilla 3 (sotilasmarssiketju, san. ja sov. Palle)
Jorkka & Palle – Mottimatit marssilla 4 (sotilasmarssiketju, san. ja sov. Palle)
Einari Ketola & orkesteri – Möttönen monnina (kirj. Einari Ketola)
Einari Ketola & orkesteri – Möttönen komennuksella (kirj. Einari Ketola)
Einari Ketola & orkesteri – Möttönen ja pojat (kirj. Einari Ketola)
Matti Jurva ystävineen – Jonossakin lauletaan 1 (Matti Jurva ja Tatu Pekkarinen)
Matti Jurva ystävineen – Jonossakin lauletaan 2 (Matti Jurva ja Tatu Pekkarinen)
Reino Armio & Sointu-orkesteri – Kiestingin Sohvi (san. Matti Motti)
Reino Armio & Sointu-orkesteri – Kremlin uni (san. Matti Motti)
A. Aimo & Sointu-orkesteri – Iso-Antti (A. Lappi)
A. Aimo & Sointu-orkesteri – Uraliin (Ralph Erwin, san. Usko Hurmerinta)
Matti Jurva – Kristalli-Tanssiorkesteri – Luulot pois (san. Matti Jurva, sov. Toivo Kärki)
Matti Jurva – Kristalli-Tanssiorkesteri – Niet Molotoff (Matti Jurva, Tatu Pekkarinen, Robert von Essen)
Matti Jurva – Kristalli-Tanssiorkesteri – Pallen kevätlaulu (kansansävel "Kukkuva kello", san. Palle, sov. Matti Jurva)
Palle – Hei hulina (san. ja sov. Palle)
Palle – Olympiasota (san. ja sov. Palle)
Jorkka & Palle – Molotohvin koktaili (san. ja sov. Palle)
Eero Väre & Columbia-orkesteri – Tähän tyyliin (säv. ja san. J. Jalas, sov. Toivo Kärki)
Kalle Ruusunen ja Rytmin Konserttiorkesteri – Voiton tie (Norbert Schultze)
Levyllä vaikuttaneita

Laulaja, lauluntekijä, muusikko ja viihdetaiteilija Matti Jurva (1898–1943).
Laulusanoittaja, kirjailija ja elokuvakäsikirjoittaja Tatu Pekkarinen (1892–1951).
Kamarineuvos, majuri, kirjailija, sanoittaja ja radiotoimittaja Reino Palmroth (1906–1992) eli nimimerkki Palle.
Laulaja, muusikko ja säveltäjä Georg Malmstén (1902–1981) eli nimimerkki Jorkka.
Näyttelijä Einari Ketola (1904–1980) korpraali Möttösen roolissa.
1930- ja 1940-luvuilla Suomen suosituimpiin laulajiin kuulunut A. Aimo (1911–1963).
1940-luvulla Suomen suosituimpiin laulajiin kuulunut Eero Väre (1913–1972).
Säveltäjä, sanoittaja, kirjailija ja elokuvakäsikirjoittaja Usko Kemppi, vuoteen 1943 Hurmerinta, (1907–1994).
Säveltäjä, muusikko, pianotaiteilija, tuotantopäällikkö ja sovittaja Toivo Kärki (1915–1992).
Aiheesta muualla

Molotohvin koktaili Artie Musicin sivuilla
Muikkulampi

Muikkulampi tai Muikkulammi voi tarkoittaa seuraavia:
Muikkulampi, lampi Kannonkoskella
Muikkulampi, lampi Soinissa
Muikkulampi, lampi Uuraisissa
Muikkulammi, lampi Jämsässä.
| --- | --- |
: Tämä on täsmennyssivu, jolla luetellaan useita samannimisiä järviä.
Mirva Arvinen

Miss Suomi -kilpailussa kansikuvatytöksi valittu Mirva Arvinen vuonna 1955.
Mirva Orvokki Arvinen-Harrison on suomalainen missi ja malli, joka valittiin ensimmäiseksi perintöprinsessaksi Miss Suomi -kilpailussa vuonna 1955. Sen jälkeen hän näytteli suomalaiselokuvassa Tyttö tuli taloon (1956), opiskeli elokuva-alaa Lontoossa ja yritti jatkaa elokuvanäyttelijän uraa Roomassa. Hän avioitui Napolissa yhdysvaltalaisen upseerin kanssa kesällä 1957. Värikkään seurapiirielämänsä ja Egyptin entiseen kuninkaaseen Faruqiin liittyneen maastakarkotusjupakan vuoksi hänestä tuli Suomen, Britannian ja Italian lehdissä vuosiksi 1955–1956 paljon vatvottu ”kohumissi”.
Nuoruus ja missikilpailut

Mirva Arvisen vanhemmat olivat Helsingin kaupungin liikennelaitoksen tarkastaja Toivo Arvinen ja Hellin Arvinen. Tytär oli helsinkiläisen Vaasanrinteen yksityislyseon musiikkia ja liikuntaa harrastava seitsemäsluokkalainen, kun hän osallistui huhtikuussa 1954 Suomen Neito -kilpailuun yhtenä kahdeksasta finalistista. Vuoden 1955 helmikuussa järjestetyssä Miss Suomi -kilpailussa hänet valittiin ensimmäiseksi perintöprinsessaksi ja kansikuvatytöksi. Hänen oli määrä osallistua Suomen edustajana Kalifornian Long Beachissä seuraavan vuoden 1956 heinäkuussa pidettyihin Miss Universum -kilpailuihin, mutta hän perui osallistumisensa koska oli tuolloin jo pyrkimässä elokuva-alalle Lontoossa ja Roomassa ja kansainvälisen kohun ryvettämä. Sen sijaan Lontoossa edellisen vuoden lokakuussa pidettyihin Miss Maailma -kilpailuihin hän osallistui Suomen edustajana, muttei sijoittunut kahdeksan parhaan joukkoon.